Vyhodnotenie medzirezortného pripomienkového konania
k návrhu materiálu „Stratégia informatizácie regionálneho školstva“
uskutočneného v dňoch 12.12.-19.12.2007 
a pre podpredsedu vlády SR pre vedomostnú spoločnosť, európske záležitosti, ľudské práva a menšiny 
v dňoch 23.1-5.2.2008.

 	Zoznam oslovených subjektov:	Podpredseda vlády SR pre vedomostnú spoločnosť, európske záležitosti, ľudské práva a menšiny
Podpredseda vlády SR a minister spravodlivosti
Podpredseda vlády SR a minister vnútra
Kancelária ministra dopravy pôšt a telekomunikácií SR
Kancelária ministra zahraničných vecí SR
Kancelária ministra financií SR
Kancelária ministra kultúry SR
Kancelária ministra obrany SR
Kancelária ministra hospodárstva SR
Kancelária ministra zdravotníctva SR
Kancelária ministra práce, sociálnych vecí a rodiny
Kancelária ministra pôdohospodárstva SR
Kancelária ministra výstavby a regionálneho rozvoja
Kancelária ministra životného prostredia
Úrad vlády
Odbor vládnej agendy Úrad vlády	
 	Počet oslovených subjektov:	16	
 	Zaslali do stanoveného termínu:	14	
 	Zaslali po termíne:	1	
 	Vôbec nezaslali:	Odbor vládnej agendy Úrad vlády	

 	Počet vznesených pripomienok:	22	
 	Počet zásadných:	6	
	Počet akceptovaných:	20	
 	Počet neakceptovaných, z toho počet zásadných – ktoré subjekty  2/0	
 			
 	Rozporové konanie:	1, s Ministerstvom financií SR sa uskutočnila konzultácia na úrovni generálnych riaditeľov sekcie informatiky MŠ SR a sekcie informatizácie spoločnosti MF SR	
 	Počet odstránených pripomienok:	2, so spôsobom vyhodnotenia MF SR súhlasilo dňa 7.2.2008	
 	Počet neodstránených pripomienok:	0	

Č.	Organizácia 	Pripomienka	Typ 	Vyhod-notenie	Spôsob vyhodnotenia	
1.	MDPT SR	1.	Vzhľadom na rozsah vlastného materiálu a najmä troch pilierov, odporúčam prezentovať materiál zároveň aj ako koncepciu s názvom Stratégia a koncepcia informatizácie regionálneho školstva.	O	N	Znenie názvu materiálu bolo určené uznesením vlády SR č. 43 z 21. 1. 2004 č. úlohy 2.a.2., ktorým bola prijatá Stratégia informatizácie spoločnosti v podmienkach SR a jej Akčný plán. 	
1.		1.		2.	V Úvode v predposlednom riadku zmeniť „v zmysle“ na „podľa“.	O	A	text upravený	
1.		1.		3.	Vo Východiská a SWOT analýza vyznačiť úvodzovkami začiatok a koniec citácie. 
V odseku SWOT analýza tvorí Prílohu č. 1. nahradiť slovo „dopadov“ slovom „vplyvov“.	O
	A
	text upravený
	
1.		1.		4.	V bode 3.1 uviesť v nadpise slovo „obsah“ v úvodzovkách. Pri zodpovednosti za plnenie uviesť „minister“ namiesto „ministerstvo“.	O	C	Slovo v nadpise nemôže byť v úvodzovkách, pretože nejde o priamu reč ani citáciu, zvyšný text je upravený.	
1.		1.		5.	V bode 3.2 uviesť v nadpise slovo „ľudia“ v úvodzovkách. Pri zodpovednosti za plnenie uviesť „minister“ namiesto „ministerstvo“.	O	C	Slovo v nadpise nemôže byť v úvodzovkách, pretože nejde o priamu reč ani citáciu, zvyšný text je upravený.	
1.		1.		6.	V bode 3.3 uviesť v nadpise slovo „infraštruktúra“ v úvodzovkách. Pri zodpovednosti za plnenie uviesť „minister“ namiesto „ministerstvo“.	O	C	Slovo v nadpise nemôže byť v úvodzovkách, pretože nejde o priamu reč ani citáciu, zvyšný text je upravený.	
1.		1.		7.	V bode 3.4 zameniť slovo „evalvácia“ za „ohodnotenie“ a slovo „autoevalvácia“ za „samohodnotenie“.	O	N	V školstve je viac zaužívaný pojem evalvácia a autoevalvácia na zisťovanie hodnoty kvality škôl. Slovo hodnotenie sa používa viac vo význame hodnotiť výsledky žiakov. Pojem samohodnotenie sa v slovníkoch slovenského pravopisu nenachádza. Používa sa pojem sebahodnotenie, ale v tomto prípade tento pojem nie je vhodný na meranie a určenie hodnoty kvality inštitúcie.	
1.		1.		8.	V bode 4. vyznačiť citáciu „Ako je zrejmé....   .... informačnej spoločnosti“ úvodzovkami.	O	A	text upravený	

2.	MV SR	9.	Zosúladiť text posledného odseku predkladacej správy („nemá vplyv na verejné financie“) a prvej vety Doložky finančných, ekonomických, environmentálnych vplyvov, vplyvov na zamestnanosť a podnikateľské prostredie („nebude mať dopad na verejné financie“).	O	C	text zosúladený („bude mať vplyv na verejné financie“)	
3.	MZ SR	10.	V materiáli treba zosúladiť tvrdenie uvedené v poslednom odseku predkladacej správy „Predložený materiál má vplyv na verejné financie ...“ s tvrdením, uvedeným v  prvom ods. bodu 1. Doložky finančných, ekonomických, environmentálnych vplyvov, vplyvov na zamestnanosť a podnikateľské prostredie „Stratégia informatizácie regionálneho školstva nebude mať dopad na verejné financie .....“.	O	A	text zosúladený („bude mať vplyv na verejné financie“)	
	1.		11.	V kapitole 3 zodpovedného za plnenie cieľov uvedených v podkapitolách 3.1., 3.2. a 3.3 treba miesto ministerstva školstva uviesť ministra školstva, tak, ako mu táto povinnosť vyplýva z bodu B.1. návrhu uznesenia vlády SR.	O	A	text upravený	
4.	MO SR	12.	V predkladacej správe sa uvádza, že predkladaný materiál má vplyv na verejné financie, zatiaľ čo v Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie sa uvádza, že materiál nebude mať dopad na verejné financie a nebudú zvýšené nároky na štátny rozpočet. Odporúčam zosúladiť rozporné tvrdenia.	O	A	text zosúladený („bude mať vplyv na verejné financie“)	

5.	MF SR	13.	Z návrhu uznesenia vlády SR žiadam z ukladacej časti vypustiť „ministra financií“ a úlohu v bode B.2 smerovať na podpredsedu vlády a ministra školstva. Je plne v kompetencii MŠ SR prednostne zabezpečiť priority kapitoly v rámci schváleného limitu výdavkov svojej kapitoly na jednotlivé rozpočtové roky.	Z	A	text upravený	
	1.		14.	Keďže na plnení predmetnej stratégie sa má podieľať aj miestna samospráva a samosprávne kraje nesúhlasím s konštatovaním uvedeným v Doložke vplyvov, že predmetný materiál nemá vplyv na verejné financie a zároveň upozorňujem na protichodné konštatovanie predkladateľa s predkladacou správou.	Z	A	text zosúladený („bude mať vplyv na verejné financie“)	
	1.		15.	V Doložke vplyvov je potrebné uviesť kvantifikáciu k textu, t. j., že financovanie zostávajúcej časti vo výške 6 907 000 tis. Sk. bude zabezpečené z OP Vzdelávanie, resp. z ďalších zdrojov. Uvedenú skutočnosť je potrebné dopracovať v zmysle § 33 zákona NR SR č. 523/2004 Z. z. o rozpočtových pravidlách verejnej správy v znení neskorších predpisov. 	Z	A	text upravený	
		16.	Z vecného hľadiska navrhujem v bode 3.3. odsek 2, v šiestej zarážke vypustiť slová „ale vytvorí podmienky aj pre napr. dohľadové a bezpečnostné systémy", nakoľko samotná technológia WIFI nevytvorí spomenuté podmienky.	O	A	text upravený	
		17.	V bode 3.4 a v ďalšom texte materiálu navrhujem slovo „evalvácia" a jeho ekvivalenty nahradiť zodpovedajúcim slovenským výrazom (napr. hodnotenie).	O	C	Pojem hodnotenie používame všade, kde je to možné. Slovník slovenského jazyka však nemá slovenský ekvivalent pre autoevalváciu a preto v bode 3.4 sa používajú tieto termíny. 	

		18.	Z vecného hľadiska zásadne nemôžem súhlasiť, aby v celom materiáli neboli spomenuté a zohľadnené doterajšie aktivity, ktoré v oblasti informatizácie regionálneho školstva boli uskutočnené a boli financované zo štátneho rozpočtu SR
V  celom materiáli nie je uvedené, že bezmála 54000 učiteľov absolvovalo základné vzdelávanie digitálnej gramotnosti ( v dĺžke 36 hodín, ukončené záverečnou prácou a jej obhajobou) financované zo ŠR SR, ukončené v roku 2006. Preto nesúhlasím, aby boli vynakladané opätovne finančné prostriedky na takýto typ vzdelávania. Efektívnejšie bude vzdelávať učiteľov na vyššie zručnosti a najmä na využívanie digitálnych technológií v jednotlivých predmetoch alebo v skupinách predmetov.
V materiáli sa uvádza, že neexistuje centrálny portál pre učiteľskú a žiacku verejnosť. Vzhľadom k tomu, že portál www.infovek.sk je od roku 1999 až do dnešných dní budovaný najmä zo štátneho rozpočtu SR a jeho návštevnosť dosahuje veľmi vysoké čísla, je neekonomické budovať úplne nový portál. Preto odporúčam dobudovať portál www.infovek.sk na centrálny portál.
Napriek tomu, že zo štátneho rozpočtu SR a iných zdrojov bolo do projektu Infovek vložených v rokoch 1999 - 2007 viac ako 2,5 mld. Sk, vôbec sa v stratégií aktivity projektu Infovek nespomínajú, hoci majú medzi učiteľskou, rodičovskou i žiackou verejnosťou vysoký odborný kredit a stále bežia. Portál projektu má vysokú návštevnosť, kde len napr. časopis Infovekáčik určený pre prvý stupeň základných škôl máva návštevnosť cca 350 000 prístupov/mesiac, jednotlivé predmety okolo 70 000 prístupov/mesiac a v niektorých mesiacoch prekračuje návštevnosť www.infovek.sk 1 milión prístupov. Cez uvedený projekt sú k dnešnému dňu pripojené všetky základné a stredné školy v SR na internet a táto aktivita je tiež financovaná zo štátneho rozpočtu. 	Z	C	V stratégii sa neuvažuje vynakladať opätovne finančné prostriedky na takýto typ vzdelávania, aj keď približne 15 000 učiteľov zostalo nevyškolených. V pilieri ľudia je definované akým spôsobom sa bude vzdelávať (profesijné kompetencie, kontinuálne vzdelávanie).
V materiáli sú spomenuté a zohľadnené doterajšie aktivity. Popis existujúceho stavu a doterajších výsledkov aktivít je spracovaný prostredníctvom SWOT analýzy, čo je vysvetlené v časti Východiská a SWOT analýza. V prílohe 1 na 1. str. v časti silné stránky/ľudia v štvrtej odrážke je uvedené, že učitelia boli preškolení na základy ovládania IKT. Údaj 54 000 je doplnený.
Všetky doterajšie projekty vrátane Infoveku sú opísané v materiáli Koncepcia informatiky a informatizácie školstva, ktorá je zverejnená na webovej stránke MŠ SR, preto v stratégii už uvedené nie sú.
Portál pre projekt Infovek slúžil len učiteľskej verejnosti, nie žiackej a obsahoval len príspevky a materiály od dobrovoľných prispievateľov, neobsahuje metadáta a obsah nie je katalogizovaný a preto nie je možné ho použiť na prepojenie iných zdrojov (napr. EÚ).
MŠ SR uskutočňuje obsahovú reformu vzdelávania, preto musí vybudovať úplne iný portál vzhľadom na úplne inú štruktúru obsahu a preto sa nebude volať infovek. Stratégia predpokladá fungovanie portálu ako integrovanej súčasti celého systému so školským intranetom a dátovým úložiskom so správou užívateľov a vysokokvalitným štruktúrovaným obsahom, t. j. systém vyššej generácie. Názov vstupnej brány – portálu – do systému je vo vecnej kompetencii MŠ SR.
Pozn. Výsledok rozporového konania – neakceptovaná časť pripomienky bola stiahnutá, MF SR súhlasilo s týmto spôsobom vyhodnotenia dňa 7.2.2008. 	

		19.	V bode 4 (Riadenie) žiadam za prvý odsek doplniť nový odsek, ktorý znie: „Ministerstvo financií SR je ústredným orgánom štátnej správy pre informatizáciu spoločnosti v zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a podľa zákona č. 275/2006 Z.z. o informačných systémoch verejnej správy a o zmene a doplnení niektorých zákonov v znení zákona č. 678/2006 Z.z. koordinuje budovanie informačných systémov verejnej správy na národnej a medzinárodnej úrovni.". 	Z	A	text upravený	
		20.	V bode 4 v doterajšom druhom odseku navrhujem vetu: „Stratégia informatizácie regionálneho školstva je úzko spätá s citovaným dokumentom." nahradiť vetou: „Riadenie a koordinácia úloh súvisiacich s touto Stratégiou informatizácie regionálneho školstva je úzko spätá s citovanými zákonmi a dokumentmi.".	Z	C	text upravený takto: „Riadenie a koordinácia úloh súvisiacich s budovaním informačných systémov verejnej správy v rámci tejto Stratégie informatizácie regionálneho školstva je úzko spätá s citovanými zákonmi a dokumentmi.“
Pozn. Výsledok rozporového konania – neakceptovaná časť pripomienky stiahnutá, MF SR súhlasilo s týmto spôsobom vyhodnotenia dňa 7.2.2008.	
1.		1.		21.	Do prílohy č. 2 žiadam doplniť údaje o zdrojoch informácií, na základe ktorých boli vyčíslené odhadované finančné prostriedky, tiež uvedené v bode 5 (Finančné zabezpečenie) v tabuľke.	O	A	text upravený 	
6	Podpredseda vlády SR pre vedomostnú spoločnosť, európske záležitosti, ľudské práva a menšíny	22.	V materiáli je potrebné zosúladiť dopad na verejné financie v predkladacej správe a v doložke finančných, ekonomických a environmentálnych vplyvov, kde je rôzna interpretácia dopadu (má – nemá vplyv)	O	A	text zosúladený („bude mať vplyv na verejné financie“)	

Vysvetlivky k skratkám v tabuľke:
Z –  zásadná (najskôr je potrebné uvádzať tento typ pripomienok)
O – obyčajná
A – akceptovaná
N – neakceptovaná
C – čiastočne akceptovaná pripomienka

Iné subjekty:

Úrad Košického samosprávneho kraja Odbor školstva vzniesol túto pripomienku:

Bod 8. Vysvetlivky:
Navrhujeme zmeniť označenie kategórií úrovni nasledovne:
1.	úroveň – základná.  
2.	úroveň – mierne pokročilí
3.	úroveň – pokročilí.

V jednotlivých úrovniach odporúčame presnejšie a odbornejšie vymedziť požadovaný súbor vedomostí a zručností, stanoviť spôsob na ich preverenie  (napr. ECDL).

Vzhľadom k tomu, že ide o vysokoškolsky vzdelaných ľudí, popísaný spôsob potrebných vedomostí  sa nám zdá podhodnotený najmä v základnej úrovni.
1.	úroveň – základná.  Úroveň by mala zodpovedať napr. ECDL štart ( 4. moduly) .
2.	úroveň – mierne pokročilí. Úroveň by mala zodpovedať napr. ECDL (7. modulov).
3.	úroveň – pokročilí. napr. ovláda tvorbu materiálov (e - learningových ),  prácu v prostredí MOODLE, tvorbu web – stránok.

Vyhodnotenie pripomienky:
Pripomienku neakceptujeme, pretože číslovanie a opis kategórií je navrhnutý tak, aby učitelia mohli za absolvované školenia v oblasti pedagogického využitia IKT získať kariérový postup. Táto úloha vyplýva z Uznesenia vlády č. 395/2007. Jednotlivé úrovne sa budú ďalej špecifikovať v nadväzných materiáloch.